Saksi-Lauenburg
Saksi-Lauenburgi hertsogkond (saksa keeles Herzogtum Sachsen-Lauenburg, 14.–17. sajandini kutsuti ka Niedersachsen (Alam-Saksi)), hiljem tuntud ka kui Lauenburgi hertsogkond, oli otse keisrile alluv hertsogkond, mis eksisteeris 1296–1803 ja 1814–1876 praeguse Schleswig-Holsteini liidumaa äärmises kaguosas. Selle territoriaalne kese oli tänapäeva Herzogtum Lauenburgi kreisis ning algselt oli pealinnaks Lauenburg an der Elbe. Aastal 1619 viidi pealinn Ratzeburgi.